# 1. Estudantes e asesores

## Glosario

## Actividade económica

Definición

  Conxunto de accións necesarias para producir bens e servizos cos que unha sociedade satisfai as súas necesidades.

Exemplo

  As actividades económicas conectan o que temos co que necesitamos.

## Economía

Definición

  Ciencia que se encarga da xestión de recursos escasos cos que satisfacer necesidades ilimitadas.

Exemplo

  A economía explica que facer cos recursos dispoñibles para obter os mellores resultados.

# Comezando

Aínda que non te decates, a economía e as actividades económicas están presentes no teu día a día: cando mercas algo, cando traballas, cando vas a un espectáculo... sempre están ao teu lado. Coñecer o seu funcionamento permitirache entender moito mellor o mundo no que vives e, como non, tomar decisións máis acertadas.

A través dos textos, das imaxes e das actividades propostas neste REA poderás aprender que é a actividade económica, quen a protagoniza, como se organizan as empresas e cales son os sistemas económicos existentes. Posteriormente coñecerás os sectores económicos, as súas principais características e a súa importancia na túa vida cotiá. Para rematar, poderás poñer en práctica o aprendido: mediante a resolución do reto proposto serás quen de aplicar as ideas teóricas dunha forma orixinal e divertida.

Ademais de todos os temas antes anunciados, ao longo deste REA tamén traballarás os seguintes ODS:

- ODS 1: Fin da pobreza
- ODS 7: Enerxía accesible e non contaminante
- ODS 8: Traballo decente e crecemento económico
- ODS 9: Industria, innovación e infraestruturas
- ODS 10: Redución das desigualdades
- ODS 11: Cidades e comunidades sostibles
- ODS 12: Produción e consumo responsables
- ODS 13: Acción polo clima

## Lectura facilitada

A economía e as actividades económicas
están presentes no teu día a día:
cando mercas algo, cando traballas,
cando vas a un espectáculo...
sempre están ao teu lado.

Coñecer o funcionamento das actividades económicas
permite coñecer mellor o mundo no que vives
e tomar decisións máis acertadas.

A través dos textos, das imaxes
e das actividades propostas neste REA
poderás aprender que é a actividade económica,
quen a protagoniza, como se organizan as empresas
e cales son os sistemas económicos existentes.

Posteriormente coñecerás os sectores económicos,
as súas características e a súa importancia na túa vida cotiá.

Para rematar, poderás poñer en práctica o aprendido.

Mediante a resolución do reto proposto
poderás aplicar as ideas teóricas dunha forma orixinal.

Ademais de todos os temas antes anunciados,
ao longo deste REA tamén traballarás os seguintes ODS:

- ODS 1: Fin da pobreza
- ODS 7: Enerxía accesible e non contaminante
- ODS 8: Traballo decente e crecemento económico
- ODS 9: Industria, innovación e infraestruturas
- ODS 10: Redución das desigualdades
- ODS 11: Cidades e comunidades sustentables
- ODS 12: Produción e consumo responsables
- ODS 13: Acción polo clima

Ánimo!!!

## Audio

audio/mpeg

# Que vas aprender neste camiño?

Despois de estudar os textos, facer as actividades e concluír o reto poderás saber...

- Comprender que é a actividade económica e os axentes que a protagonizan.
- Reflexionar sobre a importancia da economía na sociedade.
- Analizar como se organiza o traballo.
- Entender como poden organizar as sociedades as actividades económicas para responder ás necesidades das persoas.
- Identificar os tres sectores económicos.
- Comprender como a actividade económica organiza o territorio e xera paisaxes diferenciadas.
- Relacionar economía e sostibilidade, entendendo como é o impacto ambiental e social das actividades produtivas.
- Descubrir a interconexión dos ODS e a economía.
- Desenvolver pensamento crítico sobre a forma de realizar a produción, a distribución e o consumo.

## Lectura facilitada

Despois de estudar os textos,
facer as actividades
e concluír o reto poderás...

- Comprender que é a actividade económica.
- Como se satisfacen ás necesidades das persoas.
- Identificar os tres sectores económicos.
- Analizar como se organiza o traballo.
- Reflexionar sobre a importancia da economía.
- Relacionar economía e sostibilidade.
- Entender como son os impactos das actividades produtivas.
- Descubrir a interconexión dos ODS e a economía.
- Desenvolver pensamento crítico sobre a forma de realizar a produción, a distribución e o consumo.

## Audio

audio/mpeg

Páxina 2 de 36

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)