# O que teña tenda que a atenda

## Glosario

## Balanza comercial

Definición

  Diferenza entre o valor das exportacións e o das importacións.

Exemplo

  A balanza comercial mide o valor das exportacións e das importacións dun país.

## Déficit comercial

Definición

  Na balanza comercial: situación na que as importacións teñen maior valor que as exportacións.

Exemplo

  España ten unha balanza comercial negativa xa que importa máis produtos dos que exporta, ten déficit comercial.

## Mercado

Definición

  Institución de compra-venda de bens ou servizos, na que conflúen compradores e vendedores.

Exemplo

  No mercado as empresas ofrecen bens e servizos a cambio dos cartos dos compradores.

## Prezo

Definición

  Valor monetario que nun mercado ten un ben ou servizo.

Exemplo

  Normalmente, un produto cun prezo alto, véndese menos que un produto barato.

## Superávit comercial

Definición

  Na balanza comercial: situación na que as exportacións teñen maior valor que as importacións.

Exemplo

  China ten unha balanza comercial positiva xa que importa máis produtos dos que exporta, ten superávit comercial.

# O comercio

Inclúe todas as actividades relacionadas cos intercambios de bens e servizos e facilita o contacto entre compradores e vendedores. A compravenda pode ser física, en establecementos comerciais, ou virtual, en plataformas de Internet, modalidade que está a coñecer un vertixinoso incremento, con previsión de seguir aumentando.

O mercado é unha institución de compravenda (mercado do automóbil, da vivenda, de alimentación...) na que atopamos catro elementos principais:

- Compradores. Son as persoas, empresas e institucións que queren comprar un produto ou servizo, é dicir, que desexan adquirilos.
- Vendedores. Son as persoas, empresas e institucións que ofrecen bens e servizos no mercado.
- Produtos (bens e servizos). Son o obxecto do intercambio. Aquilo que se compra e se vende.
- Prezo. É o valor monetario que nun mercado ten un produto.

Imaxe de Mercamadrid, un exemplo de mercado físico

## Lectura facilitada

O comercio consiste en comprar e vender produtos ou servizos.
Facilita o contacto entre compradores e vendedores.

A compravenda pode ser física:
en tendas;
ou virtual:
en plataformas de Internet.
Este tipo está a medrar moito.

Os elementos máis importantes do comercio son:

- Compradores: queren mercar.
- Vendedores: ofrecen produtos ou servizos.
- Produtos: o que se compra e se vende.
- Prezo: canto custa algo.

## Audio

audio/mpeg

# Prezos, produtos e persoas

Relaciona cada tarxeta coa súa parella.

{"typeGame":"Relaciona","author":"","randomCards":true,"instructions":"

Relaciona cada tarxeta coa súa parella.

","showMinimize":false,"itinerary":{"showClue":false,"clueGame":"","percentageClue":40,"showCodeAccess":false,"codeAccess":"","messageCodeAccess":""},"cardsGame":[{"url":"","x":0,"y":0,"author":"","alt":"","audio":"","color":"#000000","backcolor":"#a3dad9","eText":"Compradores","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#faf489","eTextBk":"Persoas%2C%20empresas%20ou%20instituci%C3%B3ns%20que%20desexan%20adquirir%20un%20produto%20ou%20servizo."},{"url":"","x":0,"y":0,"author":"","alt":"","audio":"","color":"#000000","backcolor":"#71adb0","eText":"Vendedores","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#ffa4a4","eTextBk":"Persoas%2C%20empresas%20ou%20instituci%C3%B3ns%20que%20ofrecen%20bens%20e%20servizos."},{"url":"","x":0,"y":0,"author":"","alt":"","audio":"","color":"#000000","backcolor":"#ffb366","eText":"Bens%20e%20servizos","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#fcbcf8","eTextBk":"Obxectos%20ou%20prestaci%C3%B3ns%20que%20se%20intercambian%20nun%20mercado."},{"url":"","x":0,"y":0,"author":"","alt":"","audio":"","color":"#000000","backcolor":"#a6ffa6","eText":"Prezo","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#e1c4c4","eTextBk":"Valor%20monetario%20dun%20ben%20ou%20servizo."},{"url":"","x":0,"y":0,"author":"","alt":"","audio":"","color":"#000000","backcolor":"#6cffb6","eText":"Mercado%20f%C3%ADsico","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#dadada","eTextBk":"Lugar%20de%20compravenda%20onde%20compradores%20e%20vendedores%20coinciden%20presencialmente."},{"url":"","x":0,"y":0,"author":"","alt":"","audio":"","color":"#000000","backcolor":"#fbf9aa","eText":"Mercado%20virtual","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#fdc2fe","eTextBk":"Espazo%20de%20compravenda%20sen%20presenza%20f%C3%ADsica%2C%20como%20unha%20plataforma%20en%20Internet."},{"url":"","x":0,"y":0,"author":"","alt":"","audio":"","color":"#000000","backcolor":"#5efd8d","eText":"Plataforma%20lox%C3%ADstica","urlBk":"","xBk":0,"yBk":0,"authorBk":"","altBk":"","audioBk":"","colorBk":"#000000","backcolorBk":"#7aefea","eTextBk":"Lugar%20onde%20se%20almacenan%2C%20organizan%20e%20distrib%C3%BAen%20produtos%20antes%20de%20envialos%20ao%20seu%20destino%20final."}],"isScorm":0,"textButtonScorm":"Gardar a puntuación","repeatActivity":false,"textAfter":"","version":1.3,"percentajeCards":100,"type":1,"showSolution":true,"timeShowSolution":3,"time":3,"evaluation":false,"evaluationID":"","id":"2025123172843-60","msgs":{"msgSubmit":"Enviar","msgClue":"Xenial! A pista é:","msgCodeAccess":"Código de acceso","msgPlayStart":"Preme aquí para xogar","msgScore":"Puntuación","msgErrors":"Erros","msgHits":"Acertos","msgMinimize":"Minimizar","msgMaximize":"Maximizar","msgFullScreen":"Pantalla Completa","msgExitFullScreen":"Saír de pantalla completa","msgNoImage":"Pregunta sen imaxes","msgEndGameScore":"Antes de gardar a puntuación comece a partida.","msgScoreScorm":"A puntuación non se pode gardar porque esta páxina non forma parte dun paquete SCORM.","msgOnlySaveScore":"Só se pode gardar a puntuación unha vez!","msgOnlySave":"Só se pode gardar unha vez","msgInformation":"Información","msgYouScore":"A puntuación","msgAuthor":"Autoría","msgOnlySaveAuto":"A puntuación gardarase despois de cada pregunta. Só se pode xogar unha vez.","msgSaveAuto":"A puntuación gardarase automaticamente despois de cada pregunta.","msgSeveralScore":"Pódese gardar a puntuación tantas veces como se queira","msgYouLastScore":"A última puntuación gardada é","msgActityComply":"Xa realizaches esta actividade.","msgPlaySeveralTimes":"Pódese realizar esta actividade tantas veces como se queira","msgClose":"Pechar","msgAudio":"Audio","msgNumQuestions":"Número de cartas","msgTryAgain":"Necesitas polo menos un %s% de respostas correctas para conseguir a información. Volve tentalo.","msgEndGameM":"Remataches o xogo. A túa puntuación é %s.","msgUncompletedActivity":"Actividade non completada","msgSuccessfulActivity":"Actividade superada. Puntuación: %s","msgUnsuccessfulActivity":"Actividade non superada. Puntuación: %s","msgTypeGame":"Relaciona","msgCheck":"Comprobar","msgRestart":"Reiniciar"}}
O navegador non é compatible con esta ferramenta.

# Comercio interior

É aquel que se realiza dentro das fronteiras dun país. No comercio interior distinguimos dous tipos de intermediarios:

## Comercio por xunto ou por groso:

###

O comercio polo conxunto compra grandes cantidades de mercadorías directamente aos produtores para logo vendelas aos retallistas.

## Comercio polo miúdo, ao retallo ou retallista:

O comercio retallista compra a mercadoría aos produtores ou ao comercio por xunto, e véndea aos consumidores finais.

No comercio polo miúdo, en función da dimensión e da forma da atención ao cliente, distinguimos:

### Pequeno comercio:

Ten reducidas dimensións e presta unha atención personalizada. Con frecuencia o establecemento está especializado nun produto. O número de establecementos reduciuse moito pola competencia das grandes superficies.

### Grandes superficies comerciais:

As grandes superficies comerciais ocupan grandes extensións, ofrecen unha ampla variedade de produtos e prestan servizo de forma eficiente a un gran número de consumidores. Son grandes almacéns, supermercados e hipermercados.

Os centros comerciais son espazos onde se concentran moitos establecementos comerciais e de lecer (cafeterías, restaurantes, cines).

Mentres os comercios tradicionais adoitan estar espallados polos centros urbanos, facilitando o acceso á poboación, as grandes superficies (agás as máis antigas, cunha localización céntrica) e os centros comerciais sitúanse en áreas periféricas debido á gran cantidade de espazo que precisan para instalarse (edificios e aparcadoiro), e á maior accesibilidade, situándose a carón das vías de comunicación.

O comercio retallista (incluídas as grandes superficies) afronta a expansión das compras por Internet, dominadas por grandes plataformas de comercio electrónico. As grandes superficies están tamén a incrementar a porcentaxe das súas vendas a través da rede. O comercio electrónico obriga a todas estas grandes empresas a organizar a distribución en enormes plataformas loxísticas ou centros loxísticos (lugares onde se almacenan, organizan e distribúen produtos antes de envialos ao seu destino final, como tendas ou clientes) situados nas coroas metropolitanas, en áreas facilmente accesibles. Cómpre lembrar o comercio intraindustrial (o tráfico de pezas e compoñentes dun produto por todo o mundo), que tamén obriga ás empresas industriais a contar con este tipo de centros de distribución.

Zona comercial nas aforas de Coudoulet (Francia)
Centro loxístico de Walmart en Wisconsin

## Lectura facilitada

O comercio interior é o que se fai dentro dun país.

Hai varios tipos de intermediarios:

- Por xunto ou por groso:
  compra moito aos produtores e vende aos retallistas.

- Polo miúdo ou retallista:
  compra aos produtores
  ou ao comercio por xunto
  e vende aos consumidores finais.

- Tipos de comercio polo miúdo:
  - Pequeno comercio:
    - Tendas pequenas
    - Atención personalizada
    - Produtos específicos

- - Grandes superficies:
    - Ocupan moito espazo.
    - Ofrecen cantidade e variedade de produtos.
    - Atenden moita xente.
  - Centros comerciais:
    - Moitas tendas xuntas,
      tamén cafeterías, restaurantes, cines...

Onde se sitúan

Os comercios tradicionais
sitúanse nos centros urbanos.

As grandes superficies e centros comerciais
instálanse na periferia, preto de vías de comunicación.

Atención aparte merece o comercio electrónico.
As compras por Internet medran moito.

É necesario ter centros loxísticos.
Un centro loxístico e un lugar básico
para gardar e repartir produtos.

## Audio

audio/mpeg

# Comercio exterior

É o que se realiza entre un país e o estranxeiro. Inclúe as importacións (compra de bens no exterior) e as exportacións (venda ao exterior de bens producidos no país). A balanza comercial é a diferenza entre o valor das exportacións e o das importacións:

- É positiva se as exportacións superan ás importacións (superávit comercial).
- É negativa se as importacións superan ás exportacións (déficit comercial).

A globalización e as políticas de librecambio orixinaron unha expansión do volume e valor do comercio internacional, á que contribúen á fragmentación dos procesos industriais e a xeneralización dos contedores.

A OMC (Organización Mundial do Comercio) fundouse en 1995 cos obxectivos de reducir aranceis (impostos aos produtos importados), eliminar prácticas desleais como o dumping (exportar a prezos inferiores aos de custo ou aos do mercado nacional para arruinar os competidores) e mediar entre os estados membros.

As Áreas de Libre Comercio suprimen aranceis entre estados. A máis importante por PIB acumulado está no SE de Asia e Oceanía, a máis grande en África. Unha unión aduaneira, como a Unión Europea ou Mercosur, inclúe ademais unha política aduaneira común. Case todos os países do mundo pertencen a algunha área de libre comercio (algúns a varias).

Principais Áreas de Libre Comercio

A Tríade e China dominan o comercio mundial, sendo as rutas máis destacadas a transpacífica, a que une o leste asiático e Europa, e a transatlántica do norte.

O comercio intrarrexional é moi intenso en dúas áreas do mundo: a UE e o espazo Asia-Pacífico.

Uns poucos países dominan o comercio internacional
Porcentaxe no tráfico de contedores nas tres principais rutas comerciais do planeta. 2022

## Lectura facilitada

O comercio exterior é entre países.
Inclúe:

- Importacións: compra de mercadorías do exterior.
- Exportacións: mercadorías que se venden ao exterior.

A balanza comercial
é diferencia entre exportacións e importacións.

A balanza é positiva: se as exportacións
son maiores que as importacións (superávit).

Será negativa: se as importacións
son maiores que as exportacións (déficit).

A OMC (Organización Mundial do Comercio)
regula o comercio internacional.
Tenta eliminar o dumping
(dumping consiste en vender máis barato
do que custa producir).

A OMC tamén tenta reducir os aranceis
e, cando hai problemas,
mediar entre os estados.

As Áreas de Libre Comercio eliminan aranceis entre países.
A máis importante por PIB
están no SE de Asia e Oceanía.
A máis grande atópase en África.

A Unión Europea e Mercosur
constitúen unha unión aduaneira.

Unha unión aduaneira ademais
da dita área de libre comercio
inclúe unha política aduaneira común.

A Tríade e China dominan o comercio mundial

As principais rutas atópanse en:

- Transpacífica: Asia – América
- Transatlántica: Europa – América

As zonas con máis comercio dentro do mesmo espazo:

- Unión Europea (UE)
- Asia Pacífico

## Audio

audio/mpeg

# Compra, vende

Le a pregunta e escolle a reposta adecuada

# Pregunta 1

O comercio interior é o que se realiza dentro das fronteiras dun país.

Verdadeiro Falso

# Retroalimentación

Verdadeiro

# Pregunta 2

Os comerciantes polo miúdo compran directamente aos produtores para vender aos almacenistas.

Verdadeiro Falso

# Retroalimentación

Falso

Os comerciantes polo miúdo compran aos almacenistas e venden aos consumidores finais.

# Pregunta 3

As grandes superficies comerciais caracterízanse por unha atención personalizada e un tamaño reducido.

Verdadeiro Falso

# Retroalimentación

Falso

As grandes superficies teñen gran tamaño e unha atención impersoal, pensada para moitos clientes.

# Pregunta 4

Os comercios tradicionais están especializados nun tipo de produto e adoitan atoparse nos centros urbanos.

Verdadeiro Falso

# Retroalimentación

Verdadeiro

# Pregunta 5

O comercio exterior inclúe só as exportacións.

Verdadeiro Falso

# Retroalimentación

Falso

O comercio exterior inclúe importacións e exportacións.

# Pregunta 6

Hai superávit comercial cando as exportacións superan ás importacións.

Verdadeiro Falso

# Retroalimentación

Verdadeiro

# Pregunta 7

A OMC busca facilitar o comercio internacional reducindo barreiras e mediando en conflitos.

Verdadeiro Falso

# Retroalimentación

Verdadeiro

# Pregunta 8

Nunha Área de Libre Comercio, todos os países comparten a mesma política comercial fronte a terceiros Estados.

Verdadeiro Falso

# Retroalimentación

Falso

En unha Área de Libre Comercio elimínanse barreiras internas, pero cada país conserva a súa política comercial exterior.

# Pregunta 9

Nunha Unión Aduaneira existe unha política comercial común fronte a países non membros.

Verdadeiro Falso

# Retroalimentación

Verdadeiro

# Pregunta 10

As importacións consisten na venda de bens e servizos ao exterior.

Verdadeiro Falso

# Retroalimentación

Falso

As importacións son compras ao exterior; a venda ao estranxeiro é a exportación.

# Entende os mapas do comercio internacional

Vas analizar os mapas que mostran os principais fluxos comerciais e os principais países que protagonizan os intercambios internacionais.

# Pregunta 1

No comercio internacional o maior volume corresponde ao fluxo de mercadorías de Asia e Europa.

Verdadeiro Falso

# Retroalimentación

Verdadeiro

Fíxate que a frecha con orixe en Asia (leste do continente, sobre todo China) e destino en Europa é a máis ancha de todas, o que indica un maior tráfico de produtos.

# Pregunta 2

Esta importante importación de produtos desde Asia explica que os países europeos comercien pouco entre eles.

Verdadeiro Falso

# Retroalimentación

Falso

Fíxate que no mapa indica que a Unión Europea ten un importante comercio intrarexional, é dicir, se se considera a UE unha gran rexión do mundo, o comercio dentro dela (ou sexa, entre os países que a forman) é moi elevado.

# Pregunta 3

Os intercambios transatlánticos representan os maiores fluxos comerciais do planeta, porque relacionan a países tan desenvolvidos como Estados Unidos e Canadá dunha banda e Europa doutra.

Verdadeiro Falso

# Retroalimentación

Falso

O comercio entre Europa e América do Norte acada menor volume que entre Asia e América do Norte e Asia e Europa. Son rutas que transcorren polo Pacífico e o Índico.

# Pregunta 4

Todos os países dos BRICS teñen un protagonismo comercial similar.

Verdadeiro Falso

# Retroalimentación

Falso

China e a India son os que aparecen como grandes potencias comerciais, debido tanto a que teñen moita industria como á súa elevadísima poboación.

Páxina 26 de 36

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)